Here is a page extracted from Wikipedia that may contain CSS, HTML, and a lot of unformatted text.

Title: भूपाली
Content: भूपाली चाहे भूप हिंदुस्तानी संगीत में एगो प्रमुख राग हवे। एह राग में पाँच गो सुर (स्वर) लागे लें। आरोह-अवरोह दुनों में पाँच-पाँच गो सुर लागे के कारन हेकरा के औढ़व-औढ़व जाति के राग में गिनल जाला।

ई राग कल्याण ठाठ के राग हवे आ एकरे गावे बजावे के समय रात के पहिला पहर, मने कि देर साँझ बेरा मानल जाला। एह राग में अधिकतर रचना भक्ति के मिले लीं आ एही से एकरा के भक्ति आ शांति के राग मानल जाला। कई गो भजन आ परसिद्ध फिलिमी गाना एह राग में बान्हल गइल बाड़ें।

भूपाली, यमन आ भैरव कुछ अइसन राग हवें जे सुरुआती राग मानल जालें आ सीखे सिखावे में इनहन के पहिले सिखावल जाला।

कर्नाटक संगीत में एह राग के राग मोहनम के नाँव से जानल जाला।

बिबरन
आरोही
सा, रे, ग, प, ध

अवरोही
सां, ध, प, ग, रे, सा

फिलिमी गाना
राग भूपाली पार आधारित कुछ प्रमुख फिलिमी गाना बाड़ें:

 सायोनारा सायोनारा (लव इन टोकियो)
 पंख होते तो उड़ आती रे (सेहरा)
 देखा एक ख़्वाब तो ये सिलसिले हुए (सिलसिला)
 नील गगन की छाँव में (आम्रपाली)

इहो देखल जाय
 शिवरंजनी
 दुर्गा

राग